JayJayThrowThrow/commonwealth-wiki-mix huggingface dataset:
स्वामी गोपाल दास

स्वामी गोपाल दास (Swami Gopaldas Churu ) (1882-1939) चूरु राजस्थान में जन जागृति के अग्रदूत स्वामी गोपालदास यूं तो एक मंदिर के महंत थे लेकिन उन्होंने समाज सेवा, दलित तथा बालिका शिक्षा के लिए समय के उस कालखंड में जो महान कार्य किया वैसा उदाहरण राजस्थान में दूसरा नहीं मिलता है। महात्मा गांधी के अफ्रीका से भारत आने से पहले ही उन्होंने अछूतोद्धार तथा महिला शिक्षा के लिए न सिर्फ अलख जगाई अपितु बेटियों की शिक्षा के लिए सर्वहितकारिणी पुत्री पाठशाला तथा दलित शिक्षा के लिए बाल्मीकि बस्ती में कबीर पाठशाला खोली। जिले के भैंरुसर गाँव में बींजा राम के घर पैदा हुये। आपने चूरु में अनेक समाज सुधार के काम किये। चूरू में जन जागृति के जन्मदाता स्वामी गोपालदास ने ईस्वी सन 1907 में सर्व हितकारिणी सभा की स्थापना कर आजादी की अलख जगाई। स्वामी जी ने स्वतंत्रता आंदोलन के साथ साथ समाज सुधार का कार्य भी प्रारंभ किया। स्वामी जी ने समाज की दो सबसे दुखती रगों पर हाथ रखा। उन्होंने 1912 में बेटियों की शिक्षा के लिए सर्व हितकारिणी पुत्री पाठशाला तथा दलित शिक्षा के लिए कबीर पाठशाला खोली। समाज ने पत्थर फेंक कर स्वागत किया लेकिन स्वामी अडिग रहे। यहाँ गायों के संरक्षण के कई काम किये। पर्यावरण सुधारने के लिये पेड़ लगाये और चारागाह विकास के काम जनभागीदारी से कराये। सन 1917-18 भयंकर प्लेग महामारी के समय इनकी समाज सेवा का दूसरा उदाहरण मिलना कठिन है। यहाँ के प्रसिद्ध कवि पंडित अमोलक चन्द ने ये पंक्तियां लिखी हैं:

:"चूरु शहर में शोर भयो, जद जोर करयो पलेग महामारी।
:लाश पड़ी घर के अन्दर ढक छोड़ चले बंद किवाड़ी।।
:आवत है गोपाल अश्व चढ देखत जहाँ बीमार पड्यो है।
:देत दवा वो दया करके नाथ, अनाथ को नाथ खड्यो है।।"
:कबीर पाठशाला व पुत्री पाठशाला की स्थापना की !
:26 जनवरी 1930 गोपालदास व चन्दनमल बहड ने चुरू के धर्मस्तुप (लालघंटाघर) पर तिरंगा फहराया!
:ईन्होने "प्लेग" बीमारीयो का ईलाज भी कीया?
:1932 के "बीकानेर षंडयंत्र केस" मे ईन्हे पकड़ कर जेल मे डाल दिया था और चार वर्ष की कठोर यातनामय सजा दी गई। बीकानेर प्रजामंडल मे जनजागृति का श्रैय स्वामी जी को जाता है, ये एक महान नेतृत्व कर्ता थे
09 जनवरी 1939 को लक्ष्मण झूला उत्तर प्रदेश में स्वामी ने अंतिम सांस ली।
स्वतंत्रता उपरांत 1956 में जयनारायण व्यास ने स्वामी गोपालदास जी की प्रतिमा का अनावरण किया।


श्रेणी:राजस्थान के लोग
श्रेणी:राजस्थान
श्रेणी:हिन्दू आध्यात्मिक नेता
गोकुल सिंह

गोकुल सिंह जाट तिलपत गाँव का सरदार थे। 10 मई 1666 को जाटों व औरंगजेब की सेना में तिलपत में लड़ाई हुई।

लड़ाई में जाटों की विजय हुई।

मुगल शासन ने इस्लाम धर्म को बढावा दिया और किसानों पर कर बढ़ा दिया। वीर गोकुल जाट ने किसानों को संगठित किया और कर जमा करने से मना कर दिया और औरंगजेब के खिलाफ विद्रोह छेड़ दिया। औरंगजेब ने अपनी कुछ सेना भेजी। जाटों और मुगलों में युद्ध हुआ। युद्ध में जाटों की विजय हुई। परंतु युद्ध हारने के बाद औरंगजेब खुद सेना लेके चल दिया और गोकुला और उनके साथियों को बंधी बनाने के लिए बहुत बड़ी सेना भेजी , वीर गोकुल जाट को बन्दी बना लिया गया और 1 जनवरी 1670 को आगरा के किले पर जनता को आतंकित करने के लिये टुकडे़-टुकड़े कर मारा गया। इस तरह वो शहीद हो गए।
बाहरी कडियाँ

* डॉ॰ शत्रुघ्न प्रसाद, मधुमती, राजस्थान साहित्य अकादमी उदयपुर
सन्दर्भ


श्रेणी:राजस्थान के लोग
श्रेणी:राजस्थान का इतिहास
तेजाजी

तेजाजी या वीर तेजाजी एक राजस्थानी लोक देवता हैं। उन्हें शिव के प्रमुख ग्यारह अवतारों में से एक माना जाता है और राजस्थान, मध्यप्रदेश, गुजरात, उत्तर प्रदेश और हरियाणा आदि राज्यों में देवता के रूप में पूजा जाता है।

मानवविज्ञानी कहते हैं कि तेजाजी एक नायक है जिन्होने जाति व्यवस्था का विरोध किया।
जन्म

विक्रम संवत 1130 माघ सुदी शुक्ल पक्ष चौदस अंग्रेजी कैलेंडर के अनुसार 29 जनवरी 1074 को श्री वीर तेजाजी महाराज का जन्म दिवस मनाया जाता है उनके पिता राजस्थान में नागौर जिले के खरनाल के मुखिया तहाड जी थे।

उनकी माता का नाम रामकंवरी था।, तेजाजी के माता और पिता भगवान शिव के उपासक थे। माना जाता है कि माता राम कंवरी को नाग-देवता के आशीर्वाद से पुत्र की प्राप्ति हुई थी। जन्म के समय तेजाजी की आभा इतनी मजबूत थी कि उन्हें तेजा बाबा नाम दिया गया था।
विवाह

तेजाजी का विवाह पेमल से हुआ था, रायमल जी मुथा की पुत्री थी, जो गाँव पनेर के प्रमुख थे। पेमल का जन्म बुद्ध पूर्णिमा विक्रम स॰ 1131 (1074 ई॰) को हुआ था। पेमल के साथ तेजाजी का विवाह पुष्कर में 1074 ई॰ में हुआ था जब तेजा 9 महीने के थे और पेमल 6 महीने की थी। विवाह पुष्कर पूर्णिमा के दिन पुष्कर घाट पर हुआ। पेमल के मामा का नाम खाजू-काला था, जो धोल्या परिवार से दुश्मनी रखता था और इस रिश्ते के पक्ष में नहीं था। खाजू काला और ताहड़ देव के बीच विवाद पैदा हो गया। खाजा काला इतना क्रूर हो गया कि उसने उसे मारने के लिए ताहड़ देव पर हमला कर दिया। अपनी और अपने परिवार की रक्षा के लिए, ताहड़ देव को तलवार से खाजू काला को मारना पड़ा। इस अवसर पर तेजाजी के चाचा असकरन भी उपस्थित थे। यह घटना पेमल की माँ को ठीक नहीं लगी जो अब ताहड़ देव और उसके परिवार से बदला लेना चाहती थी।
मंदिर

200px|thumb|खरनाल ([[नागौर) में तेजाजी का मंदिर]]
200px|thumb|सुरसुरा ([[अजमेर) में तेजाजी का धाम]]
तेजाजी का मुख्य मंदिर खरनाल में हैं।
खरनाल मेला

प्रत्येक वर्ष भाद्रपद शुक्ल पक्ष की दशवीं को तेजाजी की याद में खरनाल गाँव में भारी मेले का आयोजन होता हे जिसमे लाखों लोगों की तादात में लोग गाजे-बाजे के सात आते हैं।
सन्दर्भ

श्रेणी:राजस्थान के लोक देवता
श्रेणी:राजस्थान के लोग
ज़ाकिर हुसैन (संगीतकार)

उस्ताद ज़ाकिर हुसैन (9 मार्च 1951 - 15 दिसंबर 2024) एक भारतीय तबला वादक, संगीतकार, तालवादक, संगीत निर्माता और फिल्म अभिनेता थे। उन्हें शास्त्रीय भारतीय संगीत को आगे बढ़ाने के लिए जाना जाता था |

पाठ=Ud. Zakir Hussain and Pt. Niladri Kumar, SSF-2022, Nazrul Mancha Kolkata.jpg|अंगूठाकार|Ud. Zakir Hussain and Pt. Niladri Kumar, SSF-2022, Nazrul Mancha Kolkata.jpg
उस्ताद ज़ाकिर हुसैन (जन्म - 9 मार्च 1951) भारत के सबसे प्रसिद्ध तबला वादक थे । ज़ाकिर हुसैन तबला वादक उस्ताद अल्ला रक्खा के बेटे थे ।
thumb|Zakir Hussain, 2001
ज़ाकिर हुसैन को भारत सरकार द्वारा कला के क्षेत्र में सन् 1988 में पद्मश्री तथा सन् 2002 में पद्म भूषण से सम्मानित किया गया था। ये महाराष्ट्र से हैं। इन्हें 22 मार्च 2023 को राष्ट्रपति द्रौपदी मुर्मू द्वारा पद्म विभूषण से सम्मानित किया गया।
जीवन परिचय

ज़ाकिर हुसैन का बचपन मुंबई में ही बीता। 12 साल की उम्र से ही ज़ाकिर हुसैन ने संगीत की दुनिया में अपने तबले की आवाज़ को बिखेरना शुरू कर दिया था। प्रारंभिक शिक्षा और कॉलेज के बाद ज़ाकिर हुसैन ने कला के क्षेत्र में अपने आप को स्थापित करना शुरू कर दिया। 1973 में उनका पहला एलबम लिविंग इन द मैटेरियल वर्ल्ड आया था। उसके बाद तो जैसे ज़ाकिर हुसैन ने ठान लिया कि अपने तबले की आवाज़ को दुनिया भर में बिखेरेंगे। 1979 से लेकर 2007 तक ज़ाकिर हुसैन विभिन्न अंतरराष्ट्रीय समारोहों और एलबमों में अपने तबले का दम दिखाते रहे। ज़ाकिर हुसैन भारत में तो बहुत ही प्रसिद्ध हैं साथ ही साथ विश्व के विभिन्न हिस्सों में भी समान रूप से लोकप्रिय हैं।
सम्मान और पुरस्कार

1988 में जब उन्हें पद्म श्री का पुरस्कार मिला था तब वह महज 37 वर्ष के थे और इस उम्र में यह पुरस्कार पाने वाले सबसे कम उम्र के व्यक्ति भी थे।
इसी तरह 2002 में संगीत के क्षेत्र में उनके योगदान के लिए उन्हें पद्म भूषण का पुरस्कार दिया गया था।
ज़ाकिर हुसैन को 1992 और 2009 में संगीत का सबसे प्रतिष्ठित पुरस्कार ग्रैमी अवार्ड भी मिला है। 22 मार्च 2023 को राष्ट्रपति द्रौपदी मुर्मू द्वारा पद्म विभूषण से सम्मानित किया गया।
, भोपाल में 'तबला वादन' की प्रस्तुति देते हुए]]
बाहरी कड़ियाँ

श्रेणी:पद्म भूषण
श्रेणी:भारतीय संगीतकार
श्रेणी:तबला वादक
पाकिस्तान राष्ट्रीय क्रिकेट टीम

पाकिस्तान राष्ट्रीय क्रिकेट टीम (), जिसे शाहिन्स (, lit. Falcons), के रूप में जाना जाता है, का प्रबंधन पाकिस्तान क्रिकेट बोर्ड (पीसीबी) द्वारा किया जाता है। टीम अंतरराष्ट्रीय क्रिकेट परिषद का पूर्ण सदस्य है, और टेस्ट, एक दिवसीय अंतर्राष्ट्रीय और ट्वेन्टी-२० अंतर्राष्ट्रीय क्रिकेट मैचों में भाग लेती है।

भारत की सिफारिश के बाद, पाकिस्तान को 28 जुलाई 1952 को टेस्ट का दर्जा दिया गया, और अक्टूबर 1952 में, फिरोज शाह कोटला ग्राउंड, दिल्ली में भारत के खिलाफ अपना टेस्ट डेब्यू किया, जिसमें भारत एक पारी और 70 रन से जीता।
1930 और 40 के दशक में, कई पाकिस्तानी टेस्ट खिलाड़ियों ने 1947 में पाकिस्तान के निर्माण से पहले भारतीय क्रिकेट टीम के लिए टेस्ट क्रिकेट खेला था।

पाकिस्तान में आतंकवाद ने कभी-कभी विदेशी टीमों को पाकिस्तान जाने से रोक दिया है, 2019 तक श्रीलंका की राष्ट्रीय क्रिकेट टीम पर 2009 के हमले के बाद से देश में कोई टेस्ट क्रिकेट नहीं हुआ।
2009 और 2019 के बीच, उनके घरेलू मैच ज्यादातर संयुक्त अरब अमीरात में आयोजित किए गए हैं।

हालांकि, पिछले कुछ वर्षों में पाकिस्तान में आतंकवाद में कमी के साथ-साथ सुरक्षा में वृद्धि के कारण, कुछ टीमों ने 2015 से पाकिस्तान का दौरा किया है।
इन टीमों में ज़िम्बाब्वे, श्रीलंका, वेस्टइंडीज, बंग्लादेश और एक आईसीसी वर्ल्ड इलेवन शामिल हैं। इसके अलावा, पाकिस्तान सुपर लीग ने पाकिस्तान में खेलों की मेजबानी की है।
टूर्नामेंट इतिहास
विश्व कप
विश्व ट्वेन्टी-२०
आईसीसी चैंपियंस ट्रॉफी
रिकॉर्ड और सांख्यिकी

अंतर्राष्ट्रीय मैच सारांश – पाकिस्तान


अंतिम बार 10 नवंबर 2020 को अद्यतन किया गया।
टेस्ट मैच

* सर्वोच्च टीम स्कोर: 765–6 पारी घोषित बनाम श्रीलंका, 21 फरवरी 2009, नेशनल स्टेडियम, कराची

* उच्चतम व्यक्तिगत स्कोर(पारी): 337, हनीफ मोहम्मद बनाम वेस्टइंडीज, 17 जनवरी 1958, केनिंग्सटन ओवल,ब्रिजटाउन

* सर्वश्रेष्ठ व्यक्तिगत गेंदबाजी(पारी): 9/56, अब्दुल कादिर बनाम इंग्लैंड, 25 नवंबर 1987, गद्दाफी स्टेडियम, लाहौर


टेस्ट रिकॉर्ड बनाम अन्य राष्ट्र


टेस्ट #2393 तक रिकॉर्ड पूरा। अंतिम बार 25 अगस्त 2020 को अद्यतन किया गया।
यह भी देखें

* पाकिस्तान महिला क्रिकेट टीम
सन्दर्भ

श्रेणी:राष्ट्रीय क्रिकेट टीम
श्रेणी:पाकिस्तान के खेल
श्रीलंका क्रिकेट टीम

श्रीलंका क्रिकेट टीम, (, ) जिसे द लायंस के नाम से भी जाना जाता है,
पुरुषों की अंतरराष्ट्रीय क्रिकेट में श्रीलंका का प्रतिनिधित्व करता है। यह टेस्ट, एक दिवसीय अंतर्राष्ट्रीय (वनडे) और ट्वेंटी 20 अंतर्राष्ट्रीय (टी20आई) स्थिति के साथ अंतर्राष्ट्रीय क्रिकेट परिषद (आईसीसी) का पूर्ण सदस्य है।
टीम ने पहली बार 1926-27 में अंतर्राष्ट्रीय क्रिकेट (सीलोन के रूप में) खेला, और बाद में 1981 में टेस्ट दर्जा दिया गया, जिससे श्रीलंका टेस्ट क्रिकेट खेलने वाला आठवां देश बना गया। टीम का संचालन श्रीलंका क्रिकेट द्वारा किया जाता है।
कीर्तिमान

* १९९६ क्रिकेट विश्व कप में विजेता रहा।
* २००३ क्रिकेट विश्व कप में सेमी फाइनल में पहुँचा था।
* २०११ क्रिकेट विश्व कप में उप विजेता बना।
* २०१४ आईसीसी विश्व ट्वेन्टी २० में विजेता बना।
* एशिया कप - १९८६ ,१९९७ ,२००४ ,२००८ ,२०१४ में विजेता बनी।
रिकॉर्ड और आंकड़े

टेस्ट मैच

टेस्ट टीम रिकॉर्ड

*उच्चतम टीम कुल: 952/6 दिसंबर। v. 1997 में आरपीएस, कोलंबो में भारत
*सबसे कम टीम कुल: ७१ बनाम पाकिस्तान १९९४ में असगिरिया में
*श्रीलंका के नाम सर्वोच्च टीम स्कोर, 952/6 . का विश्व रिकॉर्ड है
व्यक्तिगत रिकॉर्ड

*सर्वाधिक मैच: 149 टेस्ट - महेला जयवर्धने
*सबसे लंबे समय तक सेवा देने वाले कप्तान: 56 टेस्ट - अर्जुन रणतुँगा
एक दिवसीय अंतर्राष्ट्रीय

वनडे टीम रिकॉर्ड

*उच्चतम टीम कुल: 443/9 (50 ओवर) बनाम नीदरलैंड्स 2006 में वीआरए क्रिकेट ग्राउंड में
*सबसे कम टीम कुल: 43 (20.1 ओवर) बनाम दक्षिण अफ्रीका 2012 में बोलैंड पार्क में
*श्रीलंका के पास वनडे इतिहास में सर्वाधिक हार का विश्व रिकॉर्ड है- 430
टी20 अंतरराष्ट्रीय

T20I टीम रिकॉर्ड

*उच्चतम टीम कुल: 260/6 बनाम केन्या 2007 में जोहान्सबर्ग में
*सबसे कम टीम कुल: ७९ बनाम भारत २०१६ में विशाखापत्तनम में
*श्रीलंका के पास T20I इतिहास में सर्वाधिक हार का विश्व रिकॉर्ड है- 70
इन्हें भी देखें

* श्रीलंका में क्रिकेट
* श्रीलंका महिला क्रिकेट टीम
सन्दर्भ
बाहरी कड़ियाँ

*

श्रेणी:राष्ट्रीय क्रिकेट टीम
श्रेणी:श्रीलंका के खेल
अखिल भारतीय मुस्लिम लीग

thumb|right|200px|ऑल इंडिया मुस्लिम लीग का ध्वज

अखिल भारतीय मुस्लिम लीग (ऑल इंडिया मुस्लिम लीग) ब्रिटिश भारत में एक राजनीतिक पार्टी थी और उपमहाद्वीप में मुस्लिम राज्य की स्थापना में सबसे कारफरमा शक्ति थी। भारतीय विभाजन के बाद ऑल इंडिया मुस्लिम लीग इंडिया में एक नये नाम इण्डियन यूनियन मुस्लिम लीग के रूप में स्थापित रही। खासकर की दूसरी पार्टियों के साथ शामिल हो कर सरकार बनाने में। पाकिस्तान के गठन के बाद मुस्लिम लीग अक्सर मौकों पर सरकार में शामिल रही है। भारत के विभाजन और बाद में पाकिस्तान की स्थापना के बाद, अखिल भारतीय मुस्लिम लीग को औपचारिक रूप से भारत में भंग कर दिया गया और बचे हुए मुस्लिम लीग को एक छोटी पार्टी में बदल दिया गया, वह भी केवल केरल, भारत में। बांग्लादेश में, 1976 में मुस्लिम लीग को पुनर्जीवित किया गया था, लेकिन इसे आकार में छोटा कर दिया गया, जिससे यह राजनीतिक क्षेत्र में महत्वहीन हो गया। भारत में, इण्डियन यूनियन मुस्लिम लीग नामक एक अलग स्वतंत्र इकाई का गठन किया गया था, जो आज भी भारतीय संसद में मौजूद है। पाकिस्तान में, पाकिस्तान मुस्लिम लीग अंततः कई राजनीतिक दलों में विभाजित हो गई, जो अखिल भारतीय मुस्लिम लीग के उत्तराधिकारी बन गए।
आधार

१९०६ में ढाका स्थान पर ऑल इंडिया मुस्लिम लीग की स्थापना की।
ऑल इंडिया मुस्लिम लीग का गठन १९०६ में ढाका स्थान पर अमल में आया। महमडिं शैक्षणिक सम्मेलन के वार्षिक अधिवेशन के समाप्त होने पर उपमहाद्वीप के विभिन्न राज्यों से आए मुस्लिम ईतिदीन ने ढाका नवाब सलीम अल्लाह खान की निमंत्रण पर एक विशेष सम्मेलन की। बैठक में फैसला किया गया कि मुसलमानों की राजनीतिक मार्गदर्शन के लिए एक राजनीतिक पार्टी का गठन किया जाए. याद रहे कि सर सैय्यद ने मुसलमानों को राजनीति से दूर रहने का सुझाव दिया था। लेकिन बीसवीं सदी के आरंभ से कुछ ऐसी घटनाओं उत्पन्न होने शुरू हुए कि मुसलमान एक राजनीतिक मंच बनाने की जरूरत महसूस करने लगे। ढाका बैठक की अध्यक्षता नवाब प्रतिष्ठा आलमलك ने की। नवाब मोहसिन आलमल कि; मोलानामहमद अली जौहर, मौलाना जफर अली खान, हकीम अजमल खां और नवाब सलीम अल्लाह खान समेत कई महत्त्वपूर्ण मुस्लिम आबरीन बैठक में मौजूद थे। मुस्लिम लीग का पहला राष्ट्रपति सर आग़ा खान को चुना गया। केंद्रीय कार्यालय अलीगढ़ में स्थापित हुआ। सभी राज्यों में शाखाएं बनाई गईं। ब्रिटेन में लंदन शाखा का अध्यक्ष सैयद अमीर अली को बनाया गया।
पाकिस्तान के लिए संघर्ष

पाकिस्तान के लिए संघर्ष 1940 ईस्वी को मुस्लिम लीग के लाहौरी अधिवेशन में अध्यक्षता करते हुए मुहम्मद अली जिन्ना ने भारत में अलग मुस्लिम राष्ट्र पाकिस्तान की की माँग कि मुस्लिम लीग के 1940 ईस्वी के दिल्ली अधिवेशन में खालीकुजमान ने पाकिस्तान नाम से अलग राष्ट्र का प्रस्ताव रखा ,
याद रहे "पाकिस्तान" शब्द के जन्मदाता
'चौधरी रहमत अली थे।
मुस्लिम लीग पाकिस्तान में

# पीएमएल एन
# पीएमएल क्यू
# मुस्लिम लीग मैं
सन्दर्भ

श्रेणी:भारत का इतिहास
श्रेणी:पाकिस्तान
राकेश शर्मा

विंग कमांडर राकेश शर्मा एसी (जन्म 13 जनवरी 1949) भारतीय अंतरिक्ष यात्री और पूर्व भारतीय वायुसेना अधिकारी हैं। उन्होंने सोवियत इंटरकोसमोस के साथ 3 अप्रैल 1984 को सोयुज़ टी-11 में उड़ान भरी। वो अब तक अकेले भारतीय अंतरिक्ष यात्री हैं, हालांकि भारतीय मूल के कुछ गैर-भारतीय नागरिक के रूप में अन्य अंतरिक्ष यात्री भी हैं। उस समय अन्य वायु सेना पायलेट रवीश मल्होत्रा को राकेश के विकल्प के रूप में तैयार किया गया था।
पूर्व जीवन

शर्मा का जन्म 13 जनवरी 1949 को वर्तमान भारतीय राज्य पंजाब के पटियाला में एक पंजाबी परिवार में हुआ। शर्मा की विद्यालयी शिक्षा सेंट जॉर्ज ग्रामर स्कूल, हैदराबाद में हुई और उनकी स्नातक शिक्षा निजाम कॉलेज, हैदराबाद में हुई। वो जुलाई 1966 में भारतीय वायु सेना के अंग के रूप में राष्ट्रीय रक्षा अकादमी से जुड़े और सन् 1970 में भारतीय वायुसेना के पायलेट बने। उन्होंने बांग्लादेश मुक्ति युद्ध के दौरान मिग-21 से 21 लड़ाकू उड़ाने भरी।
पेशेवर जीवन

वायुसेना कार्यकाल

राष्ट्रीय रक्षा अकादमी के 35वें पूर्व छात्र के रूप में शर्मा ने सन् 1970 में भारतीय वायु सेना में सेवायें देना आरम्भ किया और बार-बार प्रोन्नति प्राप्त की। सन् 1984 मे वो स्क्वाड्रन लीडर की रैंक पर प्रोन्नत हो गये। वो 20 सितम्बर 1982 भारतीय वायु सेना और सोवियत इंटरकोसमोस स्पेस प्रोग्राम के संयुक्त कार्यक्रम के भाग के रूप में अंतरिक्ष यात्री के रूप में चुने गये।
इन्हें भी देखें

* स्कॉट केली
* कल्पना चावला
* एडगर मिशेल
* नील आर्मस्ट्रांग
सन्दर्भ

चक्र, अशोक
श्रेणी:भारत के अंतरिक्षयात्री
श्रेणी:1949 में जन्मे लोग
श्रेणी:जीवित लोग
श्रेणी:अशोक चक्र सम्मानित लोग
श्रेणी:पटियाला के लोग
पदार्थ विज्ञान

पदार्थ विज्ञान एक बहुविषयक क्षेत्र है जिसमें पदार्थ के विभिन्न गुणों का अध्ययन, विज्ञान एवं तकनीकी के विभिन्न क्षेत्रों में इसके प्रयोग का अध्ययन किया जाता है। इसमें प्रायोगिक भौतिक विज्ञान और रसायनशास्त्र के साथ-साथ रासायनिक, वैद्युत, यांत्रिक और धातुकर्म अभियांत्रिकी जैसे विषयों का समावेश होता है। नैनोतकनीकी और नैनोसाइंस में उपयोजता के कारण, वर्तमान समय में विभिन्न विश्वविद्यालयों, प्रयोगशालाओं और संस्थानों में इसे काफी महत्व मिला है।
इतिहास

मानव सभ्यता के विकास के विभिन्न चरणों के नाम प्राय:उस युग विशेष में प्रमुखता से प्रयुक्त होने वाले पदार्थ के नाम पर रखे जाते हैं, उदाहरणार्थ :- पाषाण युग,कांस्य युग, लौह युग, सिलिकान युग इत्यादि। पदार्थ विज्ञान आभियांत्रिकी और प्रयुक्त विज्ञान की सबसे प्राचीन विधाओं में से एक है। आधुनिक पदार्थ विज्ञान का विकास धातु विज्ञान से हुआ है। 19वीं शताब्दी में पदार्थ के व्यवहार को समझने में एक बड़ी सफ़लता तब हासिल हुई जब विलर्ड गिब्स ने यह दिखाया कि पदार्थों के गुण उनके विभिन्न अवस्थाओं की आण्विक संरचना से सम्बन्धित ऊष्मागतिक गुणों पर निर्भर करते हैं। वर्तमान युग में पदार्थ विज्ञान के तीव्र विकास के पीछे अन्तरिक्ष स्पर्धा का योगदान है। अन्तरिक्ष यात्राओं को सफल बनाने में विभिन्न मिश्रधातुओं और दूसरे पदार्थों की खोज़ ने प्रमुख भुमिका निभायी। पदार्थ विज्ञान के विकास ने प्लास्टिक, अर्धचालक और जैवरासायनिक तकनीकों के विकास में और इन तकनीकों ने पदार्थ विज्ञान के विकास में योगदान दिया।
साठ के दशक के पहले तक पदार्थ विज्ञान विभागों को धातुकर्म विभाग कहा जाता था, क्योंकि 19वीं सदी और 20वीं सदी के प्रारम्भिक दिनों में धात्विक पदार्थों के विकास पर ज्यादा जोर दिया जाता था। इस क्षेत्र के विकसित होने से इसके अंतर्गत दूसरे पदार्थों यथा : अर्धचालक, चुम्बकीय पदार्थ, सिरेमिक, जैव-पदार्थ, चिकित्सकीय पदार्थ इत्यादि का अध्ययन होने लगा।
मूल अवधारणायें

right|thumb|350px|इस चित्र में पदार्थ विज्ञान के विभिन्न उपविषयों (संरचना, गुण, निष्पादन, प्रक्रमण, और विशिष्टीकरण) को एक चतुष्फलकी के शीर्षों और उसके केन्द्र में स्थित बिन्दु से दर्शाया गया है।
पदार्थ विज्ञान में अव्यवस्थित ढंग से नये पदार्थों को खोजने और उपयोग करने के बजाय पदार्थ को मौलिक रूप से समझने का प्रयास किया जाता है।
पदार्थ विज्ञान के सभी प्रभागों का मूलसिद्धान्त किसी पदार्थ के इच्छित गुणों को उसकी अवस्थाओं और आणविक संरचना में चरित्रगत अंतर्संबन्ध स्थापित करना होता है। किसी भी पदार्थ की संरचना (अतएव उसके गुण) उसके रासायनिक घटकों पर और प्रसंस्करण की विधि पर निर्भर करती है। रासायनिक संघटन, प्रसंस्करण और ऊष्मागतिकी के सिद्धान्त पदार्थ की सूक्ष्मसंरचना निर्धारित करते हैं। पदार्थ के गुण और उनकी सूक्ष्मसंरचना में सीधा सबन्ध होता है।

पदार्थ विज्ञान में एक उक्ति प्रचलित है,"पदार्थ लोगों की तरह होते हैं, उनकी कमियाँ ही उन्हें मज़ेदार बनाती हैं।" किसी भी पदार्थ के दोषरहित क्रिस्टल का निर्माण असंभव है। लिहाज़ा पदार्थविज्ञानी क्रिस्टल दोषों (रिक्ती, प्रक्षेप, विस्थापक अणु इत्यादि) को आवश्यकतानुसार नियंत्रित कर के मनचाहे पदार्थ बनाते हैं।
सन्दर्भ
इन्हें भी देखें

*पदार्थ विज्ञान (आयुर्वेद)
बाहरी कड़ियाँ

* Nanoscale Interdisciplinary Research Team
* CMR - Centre for Materials Research
* Materials Science and Engineering - Idaho National Laboratory
* Dissemination of IT for the Promotion of Materials Science (DoITPoMS)
* EURELNET Technology Transfer Department at the University of Bordeaux

श्रेणी:पदार्थ विज्ञान
अधातु

अधातु (non-metals) रासायनिक वर्गीकरण में प्रयुक्त होने वाला एक शब्द है। आवर्त सारणी का प्रत्येक तत्त्व अपने रासायनिक और भौतिक गुणों के आधार पर धातु अथवा अधातु श्रेणी में वर्गीकृत किया जा सकता है। (कुछ तत्त्व जिनमें दोनों के गुण पाये जाते हैं उन्हें उपधातु (metaloid) की श्रेणी में रखा जाता है।) आवर्त सारणी में ये 14वें (XIV) से लेकर १८वें (XVIII) समूह में दाहिने-ऊपरी कोने में स्थित हैं। इसके अलावा प्रथम समूह में सबसे ऊपर स्थित उदजन भी अधातु है। हाइड्रोजन के अलावा जारक, प्रांगार, भूयाति, गंधक, भास्वर, हैलोजन, तथा अक्रिय गैसें अधातु मानी जाती हैं।

प्रायः आवर्त सारणी के केवल 22 तत्त्व अधातु की श्रेणी में गिने जाते हैं जबकि धातु की श्रेणी में 92 तत्त्व आते हैं। फिर भी पृथ्वी के गर्भ का, वायुमण्डल और जलमण्डल का अधिकांश भाग अधातुएँ ही हैं। जीवों की संरचना में भी अधातुओं का ही अधिकांशता है।


|}
गुण

वैसे 'अधातु' की कोई स्पष्ट परिभाषा नहीं है। फिर भी मोटे तौर पर अधातुओं के निम्नलिखित गुण हैं-
* धातुओं की तुलना में कम विद्युत चालकता
* धातुओं की तुलना में कम ऊष्मा चालकता
* अधातुएँ अम्लीय आक्साइड बनाती हैं। (जबकि धातुएँ क्षारीय आक्साइड बनाती हैं।)
* जो अधातुएँ ठोस हैं, वे भी भंगुर (ब्रिटल) और चमकहीन होती हैं।
* अधातुओं का घनत्व कम होता है।
* अधातुओं का क्वथनांक और गलनांक धातुओं से काफी कम होता है।
* अधातुओं की एलेक्ट्रान बंधुता सर्वाधिक होती है (अक्रिय गैसें अपवाद हैं।)।


श्रेणी:अधातु
अधातु
टावर ब्रिज

टावर ब्रिज एक लंदन का बिख़्यात बैस्क्यूल सेतु (bascule bridge) और सांस्कृतिक प्रतीक है।
गैलरी

टावर ब्रिज, लंदन का उद्घाटन


File:Tower_Bridge,London_Getting_Opened_1.jpg|टावर_ब्रिज, लंदन_गेटिंग_ओपनेड_1
File:Tower_Bridge,London_Getting_Opened_2.jpg|टावर_ब्रिज, लंदन_गेटिंग_खुला_2
File:Tower_Bridge,London_Getting_Opened_3.jpg|टावर_ब्रिज, लंदन_गेटिंग_ओपन_3
File:Tower_Bridge,London_Getting_Opened_4.jpg|टावर_ब्रिज, लंदन_गेटिंग_ओपन_4
File:Tower_Bridge,London_Getting_Opened_5.jpg|टावर_ब्रिज, लंदन_गेटिंग_ओपन_5
File:Tower_Bridge,London_Getting_Opened_6.jpg|टावर_ब्रिज, लंदन_गेटिंग_ओपन_6
File:The Tower Bridge, London completely opened.jpg|टॉवर ब्रिज, लंदन पूरी तरह से खुला

टॉवर ब्रिज फोटो


File:Tower_Bridge,London_Construction_photo_1.jpg|टावर_ब्रिज, लंदन_कंस्ट्रक्शन_फोटो_1
File:Tower_Bridge,London_Construction_photo_2.jpg|टावर_ब्रिज, लंदन_कंस्ट्रक्शन_फोटो_2
File:Tower Bridge, London Under Construction 1.jpg|टावर ब्रिज, लंदन निर्माणाधीन 1
File:Tower Bridge, London Under Construction 2.jpg|टॉवर ब्रिज, लंदन निर्माणाधीन 2
File:Tower Bridge, London Old photo.jpg|टावर ब्रिज, लंदन पुरानी तस्वीर
File:The invitation of opening of Tower Bridge, London.jpg|टॉवर ब्रिज, लंदन के उद्घाटन का निमंत्रण
File:The Tower Bridge, London in the night 1.jpg|द टावर ब्रिज, लंदन रात में 1
File:The Tower Bridge, London in the night 2.jpg|द टावर ब्रिज, लंदन रात में 2
File:The Tower Bridge, London in the night 3.jpg|द टावर ब्रिज, लंदन रात में 3
File:The Tower Bridge, London.jpg|द टावर ब्रिज, लंदन
Image:Tower Bridge Day.JPG|दिन के दौरान टॉवर ब्रिज
Image:Tower Bridge London Feb 2006.jpg|रात में टॉवर ब्रिज
Image:Tower-bridge-air.jpg|हवा से टावर ब्रिज क्षेत्र
Image:London 2010 Tower Bridge.jpg|थेम्सो के उत्तरी तट से देखा गया टॉवर ब्रिज
Image:Tower-brider-bridge-south-view.jpg|शाम के समय दक्षिण का नज़ारा
ge-south-view.jpg|शाम के समय दक्षिण का नज़ारा
Image:TowerBridge SvG2.jpg| वॉकवे का क्लोज-अप, शाम को रोशन
Image:tower.bridge.7.basculecloseup.london.arp.jpg|खुले बेसक्यूल्स का क्लोज-अप
Image:Tower Bridge 2007 3.jpg|दक्षिण टावर, नदी के स्तर पर घाट दिखा रहा है
बैस्क्यूल सेतु

बैस्क्यूल सेतु (Bascule bridge) या फ़ोल्डिंग सेतु (Folding bridge) एक प्रकार का सेतु है जिसमे सेतु के मध्य में एक लिफ्ट लगा दिया जाता है। इस का प्रयोग प्रायः ऐसे सेतु में होता है जहाँ से समुद्री जहाज़ या नाव गुज़रती है। वैसे तो यह सेतु सड़क वाहन क लिए खुला रहता है लेकिन जब वहाँ से किसी पानी के जहाज़ या नाव को गुज़ारना होता है तो मध्य में लगी हुई लिफ्ट कपाट की तरह ऊपर को उठ जाती है और नाव आसानी से वहाँ से दूसरी तरफ चली जाती है। इस के बाद वो लिफ्ट पुनः अपनी जगह पर आ जाती है और वाहनों का आवागमन शुरू हो जाता है।
इन्हें भी देखें

* सेतु
* चल सेतु
सन्दर्भ

*
श्रेणी:ढांचे के अनुसार सेतु
श्रेणी:सेतु
ईटीवी नेटवर्क

ईटीवी नेटवर्क एक भारत सबसे बड़ा सैटलाइट उपग्रह टेलिविज़न नेटवर्क है। इस नेटवर्क पर मीडिया बैरॉन रामोजी राव का एकाधिकार है। ईटीवी शायद एकाधिकार वाला देश का पहला मीडिया नेटवर्क है। ईटीवी नेटवर्क का मुख्यालय हैदराबाद के विश्वप्रसिद्ध रामोजी फिल्मसिटी में स्थित है। ईटीवी नेटवर्क के अंतर्गत बारह टेलीविजन चैनल संचालित हो रहे हैं, जो चौबीसों घंटे समाचार, शिक्षा, मनोरंजन और ज्ञान-विज्ञान से संबंधित कार्यक्रम प्रसारित किए जाते हैं।
जब नब्बे के दशक में भारत में सैटेलाइट टीवी क्रांति का जन्म हुआ, उसी समय आंध्रप्रदेश के ईनाडू तेलुगु दैनिक ने तेलुगु भाषा में एक चैनल की शुरुआत की। तेलुगु से एक चैनल की शुरुआत हुई, मगर जल्द ही ईटीवी नेटवर्क ने देश के विभिन्न क्षेत्रीय भाषाओं में कई चैनलों की शुरुआत की। बंगाली, ऊर्दू, कन्नड, गुजराती, मराठी सहित हिंदी में चार चैनल खोले गए। ईटीवी का भारत में सबसे बड़ा न्यूज रिपोर्टिंग नेटवर्क है, जो जिला और प्रखंड स्तर तक फैले हुए हैं। ईटीवी नेटवर्क का प्रबंधन न्यूजटुडे प्राइवेट लिमिटेड के हाथ में है। ईटीवी के चैनल समाचार के साथ साथ ज्ञान-विज्ञान और मनोरंजन के कार्यक्रम प्रसारित करते हैं।
ईटीवी उत्तरप्रदेश/उत्तराखंड

ईटीवी का यह नेटवर्क अब टीवी 18 ग्रुप के हाथ चला गया है। आर्थिक अखबारों में छपी खबरों के मुताबिक देश के दिग्गज कारोबारी मुकेश अंबानी अब ईटीवी नेटवर्क के मालिक है और टीवी 18 का उसमें शेयर है। टीवी 18 ने धीरे-धीरे ईटीवी को अपने हाथों में समेटना शुरू कर दिया है। सूत्रों के मुताबिक अगले कुछ महीनों में हैदराबाद से ईटीवी का मुख्यालय दिल्ली अथवा नोयडा में स्थानांतरित कर दिया जायेगा।
ईटीवी मध्यप्रदेश/छत्तीसगढ़
ईटीवी उर्दू

ईटीवी गुजराती
ईटीवी मराठी
ईटीवी कन्नड

ईटीवी उड़िया

ईटीवी बांग्ला

ईटीवी

ईटीवी-2

श्रेणी:टेलिविज़न संगठन